২০০৯ সালে প্রথম শুরু হয়েছিল ‘দিদি নাম্বার ওয়ান’। বিগত ন’বছরে এই রিয়্যালিটি শো দর্শকের মনের কাছাকাছি হয়ে থেকেছে, বিশেষ করে মহিলা দর্শকের। ৩০০০ এপিসোড পেরিয়েও এই শোয়ের ভিউয়ারশিপে একটুও হ্রাস ঘটেনি, বরং যত সিজন এগিয়েছে ততই বেড়েছে। 

এই বিষয়ে অন্যান্য খবর

শেষমেশ ‘কৃষ্ণকলি’-র হার, সর্বোচ্চ স্থানে ফিরল ‘রাসমণি’
২০১৮-তে ছোটপর্দা পেল আটজন নতুন নায়ককে


বাংলার দর্শকের এই ফেভারিট রিয়্যালিটি শো আসছে নতুন রূপে, নতুন গেমস এবং নতুন সাজসজ্জা নিয়ে। আগামী ১৬ ডিসেম্বর থেকে শুরু হতে চলেছে ‘দিদি নাম্বার ওয়ান’-এর সিজন ৮। এই সিজনেও হোস্টের ভূমিকায় থাকবেন দর্শকের প্রিয় রচনা বন্দ্যোপাধ্যায়। 
কোনও নারীই সাধারণ নন, প্রত্যেক নারীর মধ্যেই কিছু না কিছু অ-সাধারণত্ব রয়েছে। এই শোয়ের সবচেয়ে বড় ইউএসপি হল এটাই যে সম্পূর্ণ টিম এবং রচনা বন্দ্যোপাধ্যায় নিজেও ভারি সুন্দর ভাবে দর্শকের সামনে সেই অজানা-অচেনা দিকগুলিকে তুলে ধরেন। তাই বহু মহিলা দর্শকের কাছে এই শো এক ধরনের অক্সিজেন, এক ধরনের অনুপ্রেরণা। 
জি বাংলা-র পক্ষ থেকে জানানো হয়েছে যে এই সিজনের অডিশন নিয়ে কিছু বিশেষ পরিকল্পনা রয়েছে নির্মাতাদের। আরও বড় আকারে অনুষ্ঠিত হবে অডিশন এবং যাতে আরও বেশি সংখ্যক দিদিরা অংশ নিতে পারেন এই শো-তে, সেই চেষ্টাই থাকবে তাঁদের।